open-index/open-wikipedia-markdown huggingface dataset:
נבחרת הפלא

**נבחרת הפלא** (בגרמנית: **Wunderteam**) הוא כינויה הציורי של נבחרת אוסטריה בכדורגל בשנות ה-30. נבחרת זו הונהגה תחת המאמן היהודי הוגו מייזל, שהוביל אותה לרצף של 14 משחקים ללא הפסד בין אפריל 1931 לדצמבר 1932. השחקנים המפורסמים מתיאס סינדלר ויוזף ביצאן שיחקו בה ויחד איתם הנבחרת הייתה לאחת הטובות בעולם בזמנה.

## היסטוריה
בראשית שנות ה-30 של המאה ה-20 אוסטריה הפכה לנבחרת הטובה בעולם. היא הונהגה תחת הוגו מייזל וביחד עם המאמן האנגלי ג'ימי הוגאן, שעבד גם כן בווינה, פיתח מייזל שיטה ששמה דגש על הימנעות ממסירת הכדור במסירה דרך האוויר ובמקום זאת למסור אותו על הקרקע.

לפני מונדיאל 1934 הנבחרת רשמה ניצחונות מרשימים על יריבותיהן, ובהם 0–5 ו-0–6 על גרמניה, ניצחון 0–6 על שווייץ וניצחון 2–8 נגד הונגריה. בשנת 1932 זכתה בגביע מרכז אירופה, הטורניר שקדם ליורו, עם ניצחון  2–4 נגד איטליה. הזכייה בתואר זה הפכה אותה לאחת הפייבוריטיות לזכות גם במונדיאל הקרוב.

### מונדיאל 1934
מרכז|ממוזער|225px|הרכב הנבחרת (בלבן) במשחק נגד צרפת במונדיאל 1934
כמו "נבחרת הזהב" של הונגריה שכמעט וזכתה במונדיאל 1954, בסופו של דבר גם היא, לא הניפה את הגביע על אף המשחק היפה. אוסטריה עברה את צרפת והונגריה בשמינית ורבע הגמר בזכות ניצחונות 2–3 (בהארכה) ו-1–2 בהתאמה. בחצי הגמר אוסטריה התמודדה מול המארחת איטליה בתנאי מזג אוויר גרועים שהגבילו את הנעת הכדור האופיינית שלהם. הם הפסידו להם 1–0 משער של אנריקה גואיטה, אך באותו המהלך של השער קדמה עבירה של ג'וזפה מאצה על השוער האוסטרי פטר פלאצר ולא הייתה תגובה מצידו של השופט השוודי איוואן אקלינד. חלומה של אוסטריה נסוג ממנה ובמשחק על המקום השלישי הפסידו 3–2 לגרמניה ובכך סיימו במקום הרביעי. אחרי סיום הטורניר היו טענות כי אקלינד שוחד על ידי המארחים ושבחצי הגמר היה לאורח של הרודן הפשיסטי בניטו מוסוליני.

### סופה של הנבחרת
מותו של מייזל בשנת 1937 סימן את תחילת סופה של הנבחרת. אוסטריה העפילה למונדיאל 1938 אך בעקבות האנשלוס המדינה סופחה לגרמניה הנאצית, ומסיבות פוליטיות דרשו גורמים גרמנים כי חלק מן שחקני אוסטריה יעברו לשחק לצד נבחרתם. גרמניה הנאצית לא הצליחה לעמוד בציפיות והודחה כבר בשמינית הגמר נגד שווייץ. כוכב נבחרת הפלא, מתיאס סינדלר, החליט שלא לשחק עבורם ונמצא מת בביתו בשנת 1939, בנסיבות שנדונו מאז.

### השפעתה על הטוטאל פוטבול
נבחרת הפלא נחשבת לראשונה ששיחקה בשיטת הטוטאל פוטבול. לא במקרה השחקן האוסטרי המוכשר ארנסט האפל היה מאמן בהולנד בסוף שנות ה-60 ותחילת ה-70. במונדיאל 1978 הוביל את הולנד עד למקום השני והנבחרת דגלה בטוטאל פוטבול.

## הערות שוליים

קטגוריה:אוסטריה: כדורגל
קטגוריה:אוסטריה: היסטוריה
קטגוריה:היסטוריה של הספורט
ערן טיפנברון

**ערן טיפנברון** (נולד ב-7 בספטמבר 1964) הוא עיתונאי, עורך עיתונים ועורך אתרי חדשות ישראלי.

## ביוגרפיה
טיפנברון הוא בוגר בית הספר לאמנויות תלמה ילין, מנגן בצ'לו ובפסנתר. בעל תארים מתקדמים בהיסטוריה כללית מאוניברסיטאות תל אביב ומינכן. הוא החל עבודתו כעיתונאי בעיתון העיר בשנת 1992, ובשנת 1994 עבר לקבוצת ידיעות אחרונות ושימש כסגן עורך המוסף "7 ימים" ולאחר מכן ככתב באירופה, שמוצב ברלין, גרמניה. בשנת 2001 הוא מונה על ידי עורך העיתון דאז, משה ורדי, לרכז המערכת ולאחר מכן לראש מערכת החדשות של העיתון.

בשנים 2009-2008 ערך טיפנברון את החינמון "24 דקות" מבית "ידיעות אחרונות", שנועד לתת קרב לחינמון "ישראל היום" שיצא אז לאור. בשנת 2008 מונה לעורך המשנה של האתר ynet, והחל משנת 2013 לעורך האתר. בתקופתו ב-ynet, הפך האתר לגדול ולמוביל בישראל. ynet בתקופתו השיק ראשון אפליקציה בעברית, והפך בתוך זמן קצר לפלטפורמה הדיגיטלית המובילה באינטרנט הישראלי.

בזמנו כעורך משנה הועלו טענות לגבי השפעות זרות על התוכן המערכתי, המיוחסות לבעלים ארנון (נוני) מוזס; הצהבה של התוכן המערכתי ואי עמידה בסטנדרטים המקובלים בנוגע לפרסום סמוי והשפעה של גורמים מסחריים. ב-2011 היו גם טענות כלפיו על סיקור חֶסֶר של המחאה החברתית. בשנת 2015 נטען, שבהוראה ישירה שלו לא עלו לאתר, בשל אינטרסים זרים, פרקי הסדרה "מגש הכסף". עובדים שפוטרו בתקופה זו טענו שהיה מעורב בשבירת התארגנות העובדים, במסחור האתר, והיה עושה דברו של נוני מוזס - ומסיבה זו קשור לתיק 2000.

במרץ 2016 פרש מ-ynet ומקבוצת "ידיעות אחרונות". באפריל 2016 מונה לסמנכ"ל הדיגיטל של חברת התקשורת RGE, ועמד בראש הניסיון המוצלח לזכות בזיכיון על שידורי ערוץ הכנסת במקום חברת החדשות של ערוץ 2. לאחר שניצח את ערוץ 20 (14 של היום) בבג"ץ, וזכה במכרז על ניהול הערוץ, מונה לעורך הראשי של ערוץ זה (אוגוסט 2018) והחל בינואר 2020 מונה למנכ"ל הערוץ.

במרץ 2021 מונה לעורך הראשי של אתר וואלה! NEWS. בינואר 2025 סיים את תפקידו.

## קישורים חיצוניים

## הערות שוליים

קטגוריה:עיתונאים כותבי עברית
קטגוריה:עורכי עיתונים ישראלים
קטגוריה:סגל ynet
קטגוריה:סגל ידיעות אחרונות
קטגוריה:סגל וואלה!
קטגוריה:בוגרי תלמה ילין
קטגוריה:בוגרי אוניברסיטת תל אביב
קטגוריה:ישראלים שנולדו ב-1964
קרחון פארקר

**קרחון פארקר** או **קרחון פרקר** (באנגלית: **Parker Glacier**) הוא קרחון עמק, ברכס מאונטניר, באזור חוף בורכגרווינק של ארץ ויקטוריה, שבאנטארקטיקה.

הקרחון מנקז את האזור המצוי בסמוך ממזרח ומצפון מזרח להר מונטיגל.

הקרחון זורם לכיוון דרום, ונשפך אל מפרץ ליידי ניונס; במפרץ הקרחון הופך לקרחון לשון צף, בצמוד לנקודת אנדרוס.

שיא גובהו של הקרחון ממוקם בגובה של 643 מטרים מעל פני הים.
## היסטוריה
### גילוי ומיפוי הקרחון

הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של אנתוני ג'י. ה. פארקר (Anthony G.H. Parker), ביולוג ששירת בתחנת כף האלט בעונת המחקר (הקיץ האנטארקטי) 1963 –1964, ובתחנת מקמרדו בעונות המחקר 1964– 1965 ובעונת המחקר 1966 –1967.

## קישורים חיצוניים
* קרחון פארקר באתר הסקר הגאולוגי של ארצות הברית
* קרחון פארקר באתר הגאזט האנטארקטי של ממשלת ניו זילנד
* קרחון פארקר באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור קרחון פארקר
* קרחון פארקר באתר mindat
* מחשבון מרחקים - המרחק מקרחון פארקר לאתרים סמוכים
* מזג אוויר נוכחי מעודכן בקרחון פארקר
** תחזית מזג אוויר עדכנית ארוכת טווח עבור קרחון פארקר
** נתוני מזג אוויר היסטוריים עבור קרחון פארקר
** סטטיסטיקות מזג אוויר עבור קרחון פארקר

## הערות שוליים

פארקר
פארקר
פארלי רוסה

**פארלי ויירה רוסה** (בפורטוגזית: **Farley Vieira Rosa**; נולד ב-14 בינואר 1994) הוא כדורגלן ברזילאי, המשחק בטג'אן הנא סיטיזן בעמדת החלוץ.

## קריירה
פארלי רוסה התחיל את הקריירה שלו בקבוצת הילדים של קרוזיירו ובגיל 14 הצטרף לאקדמיה של ספורטינג ליסבון.

ביולי , רוסה חתם בסבסטופול מליגת העל האוקראינית. ב-21 בפברואר 2013, פארלי ערך את הופעת הבכורה שלו בקבוצה, בהפסד 3-1 לשחטאר דונצק. ב-31 באוגוסט, הבקיע את שער הבכורה שלו בקבוצה בניצחון 0-1 לקרפטי לבוב.

בקיץ , התפרקה סבסטופול עקב סיפוח חצי האי קרים. רוסה חזר לברזיל וחתם בקבוצת מונטה אסול, אך לא שותף כלל במשחקי הקבוצה, והושאל בין היתר לאפולון לימסול וא.א.ק. לרנקה הקפריסאית.

ב-9 ביולי 2016,  רוסה חתם לשנתיים בפאנטוליקוס מליגת העל היוונית,ב-9 באוגוסט 2018, הוא חתם באל-איתיפאק מליגת העל הסעודית, שנה לאחר מכן חזר ליוון וחתם באטרומיטוס, ובמהלך העונה חזר לפאנטוליקוס.

ב-17 באוגוסט 2020  חתם רוסה בפוג'יירה מליגת העל של איחוד האמירויות הערביות. ב-7 בפברואר 2021 הוא חתם בהפועל באר שבע מליגת העל, ובתום העונה שוחרר מהקבוצה. 

ב-22 ביולי 2021 חתם רוסה בהפועל תל אביב בחוזה לעונה אחת, עם אופציה לרכישתו בעונה הבאה.

ב-6 במרץ 2022 רוסה עזב את ישראל והצטרף לטיינג'ין ג'ינמן טייגר מליגת העל הסינית.

ב-13 בפברואר 2024 רוסה חתם בטג'אן הנא סיטיזן מליגת הכדורגל של קוריאה הדרומית.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני סבסטופול
קטגוריה:כדורגלני אפולון לימסול
קטגוריה:כדורגלני א.א.ק. לרנקה
קטגוריה:כדורגלני פאנטוליקוס
קטגוריה:כדורגלני אל-איתיפאק
קטגוריה:כדורגלני אטרומיטוס
קטגוריה:כדורגלני הפועל באר שבע
קטגוריה:כדורגלני הפועל תל אביב
קטגוריה:כדורגלני טיינג'ין ג'ינמן טייגר
קטגוריה:כדורגלנים זרים בישראל
קטגוריה:ספורטאים ברזילאים בפורטוגל
קטגוריה:ספורטאים ברזילאים בקפריסין
קטגוריה:ספורטאים ברזילאים באוקראינה
קטגוריה:ספורטאים ברזילאים ביוון
קטגוריה:ספורטאים זרים בערב הסעודית
קטגוריה:ספורטאים ברזילאים באיחוד האמירויות הערביות
קטגוריה:ספורטאים ברזילאים בסין
קטגוריה:ספורטאים ברזילאים בקוריאה הדרומית
קטגוריה:ברזילאים שנולדו ב-1994
מיקרופייל

שמאל|ממוזער|מיקרופייל בשעת עבודה
**מִיקְרוֹפַּיְיל** (**Micropile**; נקרא גם **מיני פייל**, **Mini pile** ו**מיניפייל**, **Minipile**) הוא ציוד מכני הנדסי וסוג של מקדח בורות, המשמש לקידוחי יסודות בקרקע סלעית קשה בעיקר לצורך יסודות וביסוס למבנים, חניונים ותימוכין מסוגים שונים, ומשתמש לשם כך בשיטת ההקשה – דפיקה עזה בקרקע ופינוי החומר המרוסק באמצעות לחץ אוויר.

הקידוח הוא הכנה לפעולה הנדסית המשכית – בדרך כלל יציקת יסודות מעומק החפירה ועד פני הקרקע ועל גביהם מוקם המבנה הרצוי.

## מבנה המיקרופייל
מיקרופייל מורכב משני חלקים עיקריים: מקדח ומדחס.

המקדח הוא למעשה איזמל ענק בקוטר שנע בין 20–60 ס"מ ומורכב על תורן באורך של בין 5–12 מ'. בעת ביצוע הקידוח נזקף התורן והמקדח הולם בקרקע בצורה עזה המפוררת את הסלע בעיגול בקוטר המקדח.

יחד עם תחילת הקידוח נכנס לפעולה החלק השני של הכלי שהוא המדחס. המדחס דוחס אוויר בלחץ ומזרים אותו באמצעות צינור אל מוקד החפירה, האוויר הדחוס מעיף את גרגרי הסלע המרוסקים למרחק ומפנה את השטח להמשך ההקשה של המקדח.

## שימושים
מיקרופייל מתאים לקידוח יסודות בקרקע סלעית קשה שמכונות קידוח אחרות אינן מצליחות לקדוח בה כראוי. אופי הקידוח מתאים לקרקע סלעית קשיחה וכזו שאיננה דורשת דיפון פנימי בעת הוצאת המקדח מחוץ לבור הקידוח.

בדרך כלל יתבצע קידוח במקירופייל בקרקע שבה סלעי גיר, קירטון, דולומיט וצור.

עומק הקידוח נקבע בהתאם לדו"ח ביסוס המוכן על ידי מהנדס ובהתייעצות עם גאולוג.

עם סיום הקידוח מניף המקדח את זיון הכלונס ומכניס אותו אל תוך פיר הקידוח, לאחר מכן מתבצעת יציקת בטון הממלאת את פיר הקידוח לכל אורכו.

## קישורים חיצוניים

קטגוריה:ציוד מכני הנדסי
מארק סילבסטרי

**מארק סילבסטרי** (באנגלית: **Marc Silvestri**; נולד ב-29 במרץ 1958) הוא קומיקסאי, יוצר ומוציא לאור אמריקאי. כיום הוא משמש כמנכ"ל הן של Top Cow Productions  והן של אימג' קומיקס.

## נעוריו
מארק סילבסטרי נולד ב-29 במרץ 1958 בפאלם ביץ', פלורידה. סילבסטרי גילה לראשונה קומיקס דרך בן דודו, שהיה אספן נלהב. במהלך ביקורים בבית בן דודו הכיר סילבסטרי אמנים כמו ג'ק קירבי, ברני רייטסון וג'ון בושמה. סילבסטרי מכנה את רייטסון, בושמה ופרנק פרזטה כהשפעותיו הגדולות ביותר.

## קריירה
סילבסטרי החל את הקריירה שלו באיור גליונות של DC Comics ו- First Comics. הוא הצטרף למארוול קומיקס בסוף שנות ה-80 (לאחר שעשה עבודות אורח למארוול עוד קודם לכן), והפך לעפרונאי הראשי של האקס-מן בין השנים 1987–1990. לאחר מכן בילה שנתיים כעפרונאי של כותר הספין אוף וולברין.

בשנת 1992, סילבסטרי הפך לאחד משבעת האמנים המקוריים – יחד עם ג'ים לי, ווילס פורטסיו, רוב לייפלד, אריק לארסן, טוד מקפרלן וג'ים ולנטינו – שהקימו את חברת הקומיקס פורצת הדרך Image Comics. הכותרים של סילבסטרי פורסמו תחת החותם Top Cow והכותר הראשון שיצא היה "Cyberforce". מלבד האמנות שלו, סילבסטרי היה גם תסריטאי בכותר "Codename: Stryke Force". רבים מסיפוריו של סילבסטרי נכתבו בידי אחיו, אריק סילבסטרי.

סכסוכים בין שותפי אימג' הובילו לכך שסילבסטרי עזב את המו"ל לזמן קצר ב-1996, אך הוא שב במהרה לאחר שרוב לייפלד ניתק את קשריו עם החברה.

ההצלחות של Top Cow כוללות את הכותרים ויצ'בלייד, דארקנס, "Inferno Hellbound" ו-"Fathom".

סילבסטרי הפיק את הסיפור ועיצובי הדמויות הראשוניים למשחק הווידאו "Fighting Force" משנת 1997.

בשנת 2004 חזר סילבסטרי לחזרה קצרה למארוול כדי לאייר מספר גליונות של ניו אקס-מן, בשיתוף פעולה עם הכותב גרנט מוריסון. בהמשך השנה, הוא השיק כותר חדש של Top Cow בשם "Hunter-Killer" עם הכותב מארק וייד. הוא צייר את העטיפות למיני סדרה של מארוול קומיקס, "X-Men: Deadly Genesis" מאת אד ברובייקר וטרבור הרסיין.

ביוני 2006 הוציאה Top Cow את גיליון סייבר פורס מספר 0 עם אמנות מאת סילבסטרי.

בסוף שנת 2007 (תאריך הכריכה בדצמבר), הוא צייר גיליון במסגרת אקס-מן: תסביך משיח, כמו גם עטיפות רבות בקרוסאובר באותו שם שבא בעקבותיו.

סילבסטרי שימש מפיק בכיר לעיבוד אנימה של ויצ'בלייד.

הוא המשיך את עבודתו על האקס מן וצייר גיליון חד פעמי של האקס-מן והאוונג'רס האפלים במסגרת הקרוסאובר אקס-מן: אוטופיה ב-2009. באותה שנה, הוא תרם למיני סדרה "Image United", וצייר בה את כל הדמויות שיצר במהלך ריצתו ב- Image שהוצגו בסיפור.

בשנת 2012, סילבסטרי היה אחד ממספר אמנים שאיירו עטיפות לגיליון "המתים המהלכים" מספר 100 של רוברט קירקמן, שיצא לאור ב-11 ביולי בקומיק-קון, סן דייגו.

## חיים אישיים
סילבסטרי נשוי לברידג'ט סילבסטרי.

תוכניות הטלוויזיה האהובות עליו כוללות את שובר שורות, הסרטים האהובים עליו הם הנוסע השמיני, הטיסה לחלל, ודוקטור סטריינג'לאב, והוא אומר שהוא מקשיב למוזיקת צ'יל אאוט בזמן העבודה, ולרוק אלטרנטיבי בזמנים אחרים.

## קישורים חיצוניים

*  

## הערות שוליים

קטגוריה:אמריקאים ממוצא איטלקי
קטגוריה:קומיקסאים אמריקאים
קטגוריה:אמריקאים שנולדו ב-1959
חלון הזדמנויות

[ממוזער|280px|חלונות קריטיים ב[רפואה דחופה]]
**חלון הזדמנויות** (נקרא גם **גבול הזדמנויות** או **חלון קריטי**) הוא פרק זמן שבמהלכו ניתן לבצע פעולה כלשהי שתשיג תוצאה רצויה. לאחר שתקופה זו נגמרת, או כאשר "החלון נסגר", התוצאה שצוינה כבר אינה אפשרית.

## דוגמאות
דוגמאות לחלונות הזדמנויות כוללות:
* **[[תקופה קריטית|התקופה הקריטית]]** בהתפתחות של אורגניזם, שבמהלכה הנוירופלסטיות היא הגדולה ביותר ונרכשות פונקציות נוירולוגיות מרכזיות, כגון החתמה ושפה, שעשויים להיות בלתי אפשריים לרכישה בשלב מאוחר יותר.
* **[[שעת הזהב]]** או **זמן הזהב**, המשמשים ברפואה דחופה לתיאור התקופה שלאחר פגיעה טראומטית בה הטיפול המציל חיים עשוי להיות מוצלח.
* **[[ניתוח שווקים|הזדמנויות שוק]]**, בהן ניתן לנצל פער בשוק מסוים, שתזמונו עשוי להיות תלוי בפעילות הלקוחות, המתחרים וגורמי קשר אחרים בשוק.
* **עונות [[זריעה]] ו[[אסיף|קציר]]**, בחקלאות.
* **[[חלון שיגור|חלונות שיגור]] ו[[תמרון חללי|תמרון]] בחלל**, אשר נקבעים על ידי דינמיקה מסלולית ומוגבלים על ידי תקציבי דלק/דלתא-וי.
* **[[נקודות מפנה במערכת אקלים|נקודת המפנה]]** התאורטית בקלימטולוגיה, שלאחריה צפוי האקלים של כדור הארץ לעבור לשיווי משקל יציב חדש.
* חלון העברות בכדורגל, תקופת השנה בה מותר לקבוצת כדורגל, על פי תקנות פיפ"א, להעביר שחקן מקבוצה אחרת לסגל השחקנים שלה.

## וריאציות
### תזמון
אורכו של חלון קריטי עשוי להיות ידוע היטב (כמו במקרה של חלונות שיגור) או ידוע בצורה גרועה (במקרה של מצבי חירום רפואיים או שינויי אקלים). במקרים מסוימים ייתכנו חלונות מרובים שבמהלכם ניתן להשיג את המטרה הנתונה.

### אוטומציה
במצבים עם חלונות הזדמנויות קצרים או בלתי צפויים, ניתן להשתמש באוטומציה כדי לנצל חלונות אלה, כמו במסחר אלגוריתמי. מערכות מחשוב בזמן אמת יכולות להבטיח תגובות בסדר גודל של אלפיות השנייה או פחות.

### עלויות
במצבי זמן קריטיים מסוימים, כישלון בפעולה עלול לגרור עלות מתמדת לאורך זמן, או הסתברות הולכת ופוחתת לאורך זמן להשגת התוצאה הרצויה. זה עשוי להיות מיוצג במערכות מחשוב בזמן אמת על ידי פונקציות תועלת-זמן.

### שימוש כטקטיקה שיווקית
חלונות קריטיים לביצוע רכישות עשויים להיות מוטלים באופן מלאכותי (או אפילו מרומזים באופן כוזב) כטקטיקה שיווקית לעידוד פעולה, במה שמכונה "הצעה לזמן מוגבל".

## ראו גם
* תכנון
* דדליין

## הערות שוליים

קטגוריה:ביולוגיה התפתחותית
קטגוריה:רפואת חירום
קטגוריה:זמן
אלייזה שלזינגר

**אלייזה ויי שלזינגר** (באנגלית: **Iliza Vie Shlesinger**; נולדה ב-28 בפברואר 1983) היא קומיקאית, שחקנית, מנחת טלוויזיה ומפיקה בפועל יהודייה-אמריקאית. נודעת בזכות כיכובה בתוכנית מערכונים ובספיישלי סטנד-אפ מבית נטפליקס.

## ביוגרפיה
שלזינגר נולדה בניו יורק, ניו יורק שבארצות הברית, להורים יהודים ממוצא אשכנזי. גדלה בדאלאס, טקסס. התחנכה בבית ספר פרטי באדיסון, טקסס.

למדה באוניברסיטת קנזס בשנתה הראשונה. לאחר מכן, עברה לקולג' אמרסון בבוסטון, שם למדה קולנוע וחידדה את מיומנויות הכתיבה והעריכה שלה.

## קריירה
250px|thumb|שלזינגר בהופעה בבסיס צבאי אמריקאי, 2017

### סטנד-אפ
שלזינגר כיכבה ב-6 ספיישלים של סטנד-אפ מבית שירות הסטרימינג של נטפליקס:

ב-2013 "Iliza Shlesinger: War Paint" .

ב-2015 "אלייזה שלזינגר: קפוא וחם".

ב-2016 "אלייזה שלזינגר: חיסול ממוקד".

ב-2018 "אלייזה שלזינגר: בת מילניום מבוגרת". לקראת הספיישל צולם גם סרט דוקומנטרי "Iliza Shlesinger: Over & Over" העוקב אחרי שלזינגר ומתעד אותה בהכנות מאחורי הקלעים לקראתו, אך הוא יצא רק כשנה לאחר-מכן.

ב-2019 "אלייזה שלזינגר: חשופה".

ב-2022 "אלייזה שלזינגר: שווה לנצח".

### משחק
ב-2013 שיחקה בתור קרול בסרט הדרמה-הקומית "Paradise" ("Lamb of God"), בכיכובם של ג'וליאן האף, ראסל בראנד ואוקטביה ספנסר.

ב-2016 שיחקה, כיכבה, כתבה והפיקה בפועל את המיני-סדרה הקומית "Forever 31" מבית ABCdigital.

ב-2018 שיחקה בתור אוקטובר בסרט הדרמה-הקומית "פתאום משפחה".

ב-2017 שיחקה בפרק בסדרה הקומית "גירלבוס" מבית שירות הסטרימינג של נטפליקס.

ב-2020 שיחקה בתור סיסי בסרט "הצדק של ספנסר". באותה שנה שיחקה בתפקיד משנה בתור אניטה וייס בסרט הדרמה "קרעים של אישה" מבית נטפליקס, בכיכובה של ונסה קירבי. שיחקה בתור ואל בסרט הקומדיה "The Opening Act". כמו כן גילמה את עצמה בפרק בתוכנית המתיחות "שיחות מלוכלכות" ברשת קומדי סנטרל. בנוסף באותה שנה, כיכבה בתוכנית המערכונים מבית נטפליקס "תוכנית המערכונים של אלייזה שלזינגר".

ב-2021 כיכבה, כתבה והפיקה בפועל את סרט הקומדיה הרומנטית "טוב על הנייר" מבית נטפליקס.

## חיים אישיים
ב-2017 התארסה לשף נואה גאלוטן, לאחר כשנה של זוגיות. ב-2018 נישאו בטקס יהודי בלוס אנג'לס.

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה יהודיות אמריקאיות
קטגוריה:שחקני קולנוע וטלוויזיה יהודים אמריקאים
קטגוריה:קומיקאיות יהודיות אמריקאיות
קטגוריה:קומיקאים יהודים אמריקאים
קטגוריה:סטנדאפיסטיות יהודיות אמריקאיות
קטגוריה:מפיקות טלוויזיה יהודיות אמריקאיות
קטגוריה:תסריטאיות טלוויזיה יהודיות אמריקאיות
קטגוריה:בוגרות מכללת אמרסון
קטגוריה:בוגרי מכללת אמרסון
קטגוריה:אמריקאיות שנולדו ב-1983
קטגוריה:אמריקאים שנולדו ב-1983
2020 בזמביה

אירועים בשנת **2020 ב[[זמביה]]**.

## בעלי תפקידים
* נשיא: אדגר לונגו

## אירועים
מתמשך – מגפת הקורונה בזמביה
* 18 במרץ – אירוע ראשון של קורונה.
* 2 באפריל – אירוע ראשון של מוות מקורונה.
* 13 בנובמבר – שר האוצר מודיע על אי-יכולת המדינה לשלם את חובותיה לנושים.
* 31 בדצמבר – מספר מאומתים בקורונה הגיע ל-20,725 מהם 388 נפטרו.

## אנשים שנפטרו
* 16 באוגוסט – אלכסנדר גריי זולו (נולד ב-1924), שר ההגנה לשעבר.

## קישורים חיצוניים

## הערות שוליים

זמביה
2020
זמביה
מחוז כופרה

**אַל־כּוּפְרָה** (בערבית: **الكفرة**, באיטלקית: **Cufra**) הוא המחוז הגדול ביותר בלוב. בירתו א־גָ'ווף, אחד מנאות המדבר באגן אל-כופרה. במחוז ישנו בית זיקוק לנפט גדול ליד אל ג'אוף.

בסוף המאה ה-15, דיווח ליאו אפריקנוס על "נווה מדבר בארץ ברדואה", בו ביקר נווד שהגיע מ. ייתכן שמדובר על א־גָ'ווף או תאזרבו. נווה המדבר המתואר צוין בשם 'ברדואה' במפות המודרניות הראשונות.

## היסטוריה
מקובל שמקור השם "כופרה" במונח הערבי 'כאפר' – כופר, בו התייחסו הערבים לתֻּבו  – שוכניו מקדם. רק בסביבות 1840 השתלטו על האזור בני שבט בדואי – א-זוַּיה, ובשנת 1931, בסיום מרד סנוסי  נגד השלטון האיטלקי בלוב, כבש הגנרל רודולפו גרציאני את כופרה באמצעות כ־3,000 חיילי חי"ר וארטילריה, ובסיוע עשרים מפציצים.

## גאוגרפיה
כופרה נמצאת בדרום-מזרח לוב וגובלת במצרים, סודאן (יחודי בלוב) וצ'אד. המחוז גובל במחוז אל־ואדי אל־גּדיד המצרי ממזרח, ב ובצפון דרפור שבסודאן מדרום מזרח, ובאזור בורקו אנדי טיבסטי שבצ'אד מדרום; בלוב עצמה, המחוז גובל ב ממערב, ב מצפון־מערב וב מצפון.

במחוז המדברי מספר ימות חול, בהן ימת החול כאלאנשיו וימת החול א-רביאנא.

#### אקלים
מחוז כופרה הוא חלק מקירנאיקה, האזור הגדול בלוב שרובו צחיח למחצה. באזור יורדים גשמים שנתיים של 130 מילימטרים בממוצע. אין בו נחלי איתן, אך הוא משופע במי תהום שנאגרו באקוויפר בעידנים קדומים ("מים פוסיליים").

הטופגרפיה של המחוז: בעיקר מישור ומעט גלי, הגובה ממוצע סביב 423 מטרים. כ-91% מהאדמה מכוסה במדבר, 8.8% אדמות חקלאיות ו-0.1% מיוער. באזור ישנו אקלים מדברי. סופות אבק שנמשכות ארבעה עד שמונה ימים שכיחות למדי במהלך האביב.

## דמוגרפיה
שמאל|ממוזער|200x200 פיקסלים| אל-כופרה בין השנים 2001 ל-2007
לפי המפקד מ-2012, האוכלוסייה באזור מונה 157,747 שמתוכם 150,353 לובים. גודלו הממוצע של משק הבית היה 6.9 נפשות, ואילו גודל משק הבית הממוצע של הלא-לובים היה 3.7 נפשות. במחוז היו 22,713 משקי בית, מתוכם 20,907 משקי בית לוביים. צפיפות האוכלוסייה ברובע הייתה 1.86 נפשות לקמ"ר. לפי מפקד 2006, היו במחוז 13,313 אנשים פעילים כלכלית. 6,295 עובדי ממשלה, 2,178 מעסיקים, 6,454 עובדים בדרגה א. 85 עובדים במינהל המדינה, 85 בחקלאות, גידול בעלי חיים וייעור, 2,445 בחקלאות ובציד, 2,029 בחינוך, 1,558 במפעלים פרטיים, 584 בעבודה בתחום הבריאות והסוציאלי, 85 בייצור, 2,214 בעבודה טכנית ו-354 בשירותים. נרשמו לבתי ספר 17,364 תלמידים על פי הדו"ח של ארגון הבריאות העולמי (WHO), היו מרפאה אחת למחלות מידבקות, מרפאת שיניים אחת, מרפאות כלליות, שלוש מרפאות חוץ, חמישה בתי מרקחת, 16 מרכזי בריאות ראשוניים, ומרפאות כפריות.

## מינהל מקומי
במהלך שנת 2007 הועבר החלק הצפוני של מחוז כופרה למחוז אל-וואחאת שנוצר ב-1998. מלבד קבוצת נווה המדבר העיקרית של אגן כופרה, שייכים לאזור עוד ארבעה נאות, הנמצאים מצפון-מערב לאגן כופרה: רביאנה, בוזמא, ואדי זיגן ותאזרבו. נווה המדבר-העמקים של ג'בל Arkanu ואת ג'בל עווינאת שנמצא דרומית מזרחית באגן. לוב הפכה עצמאית מהאימפריה הקולוניאלית בשנת 1951 והייתה עשירה במשאבי נפט. בשנת 2012, המדינה פוצלה מנהלית ל-13 אזורים מ-25 העיריות המקוריות, אשר חולקו עוד ל-1,500 קומונות. נכון לשנת 2016 היו בלוב 22 חטיבות מנהליות בצורת מחוזות.

## לקריאה נוספת

* 


## הערות שוליים

*
קטגוריה:לוב: גאוגרפיה
קטגוריה:לוב: דמוגרפיה
קטגוריה:לוב: חלוקה מנהלית
פורמולה 1 עונת 1975

**עונת 1975** הייתה העונה העשרים ושש של אליפות הפורמולה 1, שאורגנה על ידי הפדרציה הבינלאומית לרכב (FIA). במהלך העונה התקיימו 14 מרוצי אליפות ושלושה מרוצים נוספים שלא נחשבו לאליפות. בנוסף, התקיימו תשעה מרוצים במסגרת אליפות הפורמולה 1 הדרום אפריקאית.

במהשך לסיום החזק של העונה הקודמת רבים ראו בקבוצת ברבהאם מועמדת לזכייה באליפות. העונה נפתחה בצורה טובה עבור הקבוצה עם פודיום (מקום שלישי) בגרנד פרי ארגנטינה וניצחון של קרלוס פייס בגרנד פרי ברזיל. בעיות צמיגים בהמשך העונה האטו את הרכבים וגרמו לקבוצה לאבד נקודות.

ניקי לאודה התייחס לעונה כ"שנה שלא תאומן". בשנתו השנייה בקבוצת פרארי התחרה עם הפרארי 312T, מכונית שהייתה ברמה טכנית גבוהה מאוד בהשוואה למתחרים בעונה. לאודה ניצח חמישה מרוצים וזכה באליפות הנהגים בפעם הראשונה. קבוצתו, פרארי, זכתה באליפות היצרנים בפעם השלישית.

מארק דונהיו האמריקאי מת באוגוסט, יומיים לאחר שנפצע קשה בהתרסקות במהלך האימון לקראת גרנד פרי אוסטריה. בנובמבר, לאחר סיום העונה, התרסק המטוס של קבוצת אמבסי היל בתאונה. שישה אנשים נהרגו בתאונה ביניהם גרהאם היל, הבעלים של הקבוצה, והנהג טוני ברייס

## המרוצים בעונה

## דירוג האליפות
### שיטת הניקוד
הנקודות בכל מרוץ הוענקו לנהגים שסיימו באחד מששת המקומות הראשונים. בחישוב נקודות האליפות הובאו בחשבון שש התוצאות הטובות מתוך שבעת המרוצים הראשונים בעונה ושש התוצאות הטובות מתוך שבעת המרוצים האחרונים בעונה.

### אליפות הנהגים
הטבלה כוללת רק נהגים שצברו נקודות במהלך העונה

### אליפות היצרנים
בחישוב הנקודות הובאה בחשבון רק התוצאה הגבוהה ביותר שהושגה על נהג בקבוצה בכל מרוץ. התוצאות המודגשות הן התוצאות שנחשבו לחישוב הניקוד באליפות.

## קישורים חיצוניים

* תוצאות מרוצי העונה באתר Formula1.com.
* סיכום העונה באתר MotorSport Magazine.

## הערות שוליים

קטגוריה:עונות בפורמולה 1
קטגוריה:1975 בספורט
נירטש

**נירטש** (בהונגרית: **Nyírtass**) הוא כפר במחוז סבולץ'-סטמאר-ברג שבצפון־מזרח הונגריה.

כמו יישובים רבים באירופה גם בנירטש מספר התושבים נמצא בירידה. כך, בשנת 1990 היה מספר התושבים 2,181 ובשנת 2023 רק 1,794 תושבים.

## יהודי נירטש
יהודים החלו להתיישב בנירטש בתחילת המאה ה-18. הם התפרנסו מרוכלות בחוות ובכפרים הסמוכים. במשך הזמן נעשו רוב הרוכלים לסוחרים ששיווקו את התוצרת החקלאית המקומית לעיר הבירה.

לאחר הקרע ביהדות הונגריה בעקבות חילוקי דעות בקונגרס יהודי הונגריה בדצמבר 1868 בין חרדים למשכילים, הצטרפה הקהילה לזרם האורתודוקסי.

בית הכנסת הראשון נבנה בשנת 1910. במקום היו "חדר" וישיבה גדולה.

בעיירה חיו ופועלו אדמו"רי שושלת חסידות טאהש. בשנת 1963 הוקמה בקנדה "קריית טאהש" על ידי האדמו"ר רבי משולם פייש לאווי (השני), יליד העיירה.

בתקופת הטרור הלבן נעצרו הרב ופרנסי הקהילה והוכנסו למחנה הסגר, משם שוחררו כעבור כשבוע.

בעקבות חוקי ההפליה של ממשלת הונגריה ("החוקים היהודיים") משנת 1938 לא חודשו רישיונותיהם של בעלי בתי המרזח ובעלי המלאכה היהודים, וכל העסקים והאדמות שברשותם הופקעו.

לאחר פרוץ מלחמת העולם השנייה החלו גיוסי יהודים לפלוגות עבודה ובקיץ 1941 גויסו 40 גברים יהודים מנירטש לעבודות כפייה ועסקו בפינוי שדות מוקשים בחזית אוקראינה שבה לחמו ההונגרים לצד הגרמנים. 31 מיהודי נירטש נהרגו.

במרץ 1944 הוטל עוצר על יהודי נירטש ונגזר עליהם למסור כל דבר ערך שברשותם. בסוף אפריל רוכזו כולם בבית הכנסת ומשם הועברו לגטו בקישווארדה ובסוף מאי 1944 שולחו למחנה ההשמדה אושוויץ.

לאחר המלחמה חזרו מאושוויץ וממחנות העבודה כ-30 ניצולים בני הכפר. הם מצאו את בניין בית הכנסת, את המקווה ואת בית העלמין הרוסים. בתיהם היו תפוסים בידי נוצרים שנהגו כלפיהם בעוינות. תוך זמן קצר עזבו היהודים את הכפר.

## לקריאה נוספת
*נירטש בפנקס הקהילות הונגריה, עמוד 327
***נ'יר-טאש (טאש, טאהש)**, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 272-273. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים
* 

* 
* 

## הערות שוליים

קטגוריה:הונגריה: כפרים
CJ

**כריסטופר דניאל סוריאנו ג'וניור** (באנגלית: **Christopher Daniel Soriano, Jr.**; נולד ב-4 בינואר 1997), הידוע בשם הבמה **CJ**, הוא ראפר ופזמונאי אמריקאי מסטטן איילנד. הוא ידוע בעקבות להיט הפריצה שלו משנת 2020, "Whoopty", שהגיע בשיאו למקום השלישי במצעד הסינגלים הבריטי ולמקום העשירי במצעד הבילבורד הוט 100.

## קריירה
CJ החל לראפרפ כתחביב בגיל 16, ולהקליט ולהעלות שירים ליוטיוב וסאונדקלאוד בגיל 19.

ביולי 2020 הוציא באופן עצמאי את הסינגל "Whoopty", שהגיע בשיאו למקום העשירי במצעד הבילבורד הוט 100 בפברואר 2021 ולמקום השלישי במצעד הסינגלים הבריטי. הוא הגיע גם לצמרת מצעד ה-Emerging Artists של הבילבורד. מאוחר יותר, חתם על חוזה תקליטים עם וורנר רקורדס והלייבל של המנהל המוזיקלי ג'יימס קרוז, "קרוז קונטרול אנטרטיינמנט". הוא אמר כי חברות תקליטים רבות פנו אליו, אך לוורנר היה "המצב הטוב ביותר". ב-26 בינואר 2021, הוציא את הסינגל "Bop".

## חיים אישיים
CJ הוא ממוצא פוארטו ריקני.

## דיסקוגרפיה
### סינגלים
* 2020: "Whoopty"
* 2021: "Bop"

## קישורים חיצוניים

## הערות שוליים

קטגוריה:ראפרים אמריקאים
קטגוריה:פזמונאים אמריקאים
קטגוריה:אמני וורנר רקורדס
קטגוריה:אמריקאים ממוצא פוארטו ריקני
קטגוריה:אמריקאים שנולדו ב-1997
Whoopty

**Whoopty** הוא סינגל של הראפר האמריקאי CJ. השיר יצא במקור באופן עצמאי ב-30 ביולי 2020, לפני שיצא מחדש על ידי וורנר רקורדס לאחר החתמתו בחברה. השיר הגיע בשיאו למקום העשירי במצעד הבילבורד הוט 100 בפברואר 2021, והגיע למקום השלישי במצעד הסינגלים הבריטי ולעשירייה הפותחת במצעד הבילבורד גלובל 200. השיר מכיל דגימה משירו של אריג'יט סינג , "Sanam Re", משנת 2015.

## רקע
השיר מכיל דגימה משירו של אריג'יט סינג , "Sanam Re". CJ אמר כי הוא קיבל השוואות לראפר המנוח פופ סמוק, בגלל צליל הדריל של השיר. הוא אמר בראיון ל-HipHopDX כי מותו של פופ סמוק היווה השראה לשיר, אותו החשיב לאמן שהפך את הסגנון לפופולרי. הוא ייחס את הפופולריות שלו לאנרגיה שהועברה בשיר ולקליפ שלו.

## ביקורות
אלפונס פייר מפיצ'פורק כתב כי אף על פי שהשיר "עשוי להיות הקלטת הדריל הגדולה ביותר של החודשים האחרונים", "כל מה שקשור אליו הוא לא מקורי עד כדי כאב", תוך שהוא משלב את "הפקת הדריל הבריטי של פופ סמוק עם השפה של 22Gz". במאמר קודם של אותו האתר, פייר הרגיש שהמילים "באותה מידה היו נאמרות על ידי מכונה שהוכשרה בדף היוטיוב של Raps and Hustles" והגיע למסקנה כי "הדבר היחיד הטוב שיצא אי פעם מסטטן איילנד הם הוו טאנג קלאן". לטום ברייהאן מ-Stereogum היו ביקורות דומות על השיר, והוסיף כי "השיר עובד. הוא זז".

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירי מוזיקת דריל
קטגוריה:סינגלים בהוצאת וורנר רקורדס
יוזף מורודר-לוזנברג

**יוזף תיאודור מורודר-לוזנברג**, (בגרמנית: **Josef Moroder-Lusenberg**; 28 במאי 1846 - 16 בפברואר 1939) היה צייר ופסל, האמן הבולט ביותר של משפחת מורודר מגרדנטל בדרום טירול (כעת ואל גרדנה באיטליה).

## ביוגרפיה
יוזף, הרביעי מבין שמונה ילדים, איבד את אביו כשהיה בן שמונה. הוא היה חניך בסטודיו לגילוף בעץ אצל פרנץ פרינוט, פסל אקדמי שהתחנך באקדמיה במינכן, ובשנות העשרים לחייו הקים יוזף סטודיו משלו. דוגמאות לפעילותו המוקדמת כפסל הם הפסלים של מריה אדולוראטה ושל מריה הבתולה בכנסיית הקהילה אורטיג'י.

אשתו הראשונה, אנמריה סאנונר נפטרה לאחר שילדה את ילדם הרביעי בשנת 1874. הוא התחתן פעם שנייה ונולדו לו עוד אחד עשר ילדים. אשתו השנייה גם טיפלה בחווה שלו.

שהיה בן שלושים, למד באקדמיה של מינכן (1876–1880) כדי ללמוד את אמנות הציור לאחר שהתרשם בווינה מציור הז'אנר של פרנץ פון דפרגר, "הריקוד בהרים". מוריו במינכן היו יוזף קנאבל, לודוויג פון לופץ ופיאודור דיץ. בין השנים 1880 עד 1884 היה תלמידו של דפרגר, והם הפכו לחברים קרובים ויצאו לטיולי ציור רבים בכפרי טרנטינו.

במינכן הושפע יוזף מורודר מהז'אנר ומהציור ההיסטורי של דפרגר ומתנועת הציור הריאליסטית-אידיאליסטית של וילהלם לייבל. מתוך ספרי הרישום הרבים שלו אפשר לראות עד כמה הוא צייר בדיוק את הטבע, בנוף ובמיוחד את אורח החיים הטירולי והאלפיני בואל גרדנה. רבים מציוריו, צבעי מים ורישומי בתי חווה, צריפים, אנשים ודיוקנאות הם עדות לעולם אלפיני אבוד שהיה פעם בטירול במאה ה-19.

הסופרת הפופוליסטית-רומנטית מריה ורוניקה רובאת'שר הכירה היטב את האמן וכתבה את הביוגרפיה שלו בשנת 1930, שהפכה לרומן פופולרי.

## גלריה

File:Tresl Gruber gemalt von JM Lusenbeg.jpg

File:Fifth station of the cross Laghel Arco.jpg

File:First station of the cross Josef Moroder Lusenberg in Laghel Arco.jpg

File:Mater dolorosa bozzetto Josef Moroder Lusenberg detail.jpg

File:Holzhacker Josef Moroder Lusenberg.jpg

File:Josef Theodor Moroder-Lusenberg Tiroler Bauer mit Pfeife 1914.jpg

File:Lusenberg-wise-men.jpg

File:Musikanten (Moroder-Lusenberg).jpg



## קישורים חיצוניים

## הערות שוליים

קטגוריה:ציירים אוסטרים
קטגוריה:ילידי 1846
קטגוריה:נפטרים ב-1939
נירלווה

**נירלווה** (בהונגרית: **Nyírlövő**) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה גם בנירלווה מספר התושבים נמצא בירידה. כך, בשנת 1990 היה מספר התושבים 742 ובשנת 2020 רק 659 תושבים.

## יהודי נירלווה
בנירלווה חיו יהודים בתקופות זמן שונות ומשנת 1867 היו כפופים לקהילת מאנדוק, יהודים רבים מהכפר נרצחו בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
פפ

**פפ** (בהונגרית: **Pap**) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה גם בפפ מספר התושבים נמצא בירידה. כך, בשנת 1990 היה מספר התושבים 1,792 ובשנת 2020 רק 1,775 תושבים.

## יהודי פפ
בפפ חיו יהודים בתקופות זמן שונות, יהודים רבים מהכפר נרצחו בשואה.

## קישורים חיצוניים

* 

## הערות שוליים

קטגוריה:הונגריה: כפרים
ג'וויריה בנת אל-חארת'

**ג'וויריה בנת אל-חארת**' (בערבית: **جويرية بنت الحارث**; 608 – 676) הייתה אחת מנשותיו של מוחמד, נביא האסלאם. בעת חתונתם, הייתה ג'וויריה בת 20, והוא היה בן 58. כמו כן, הייתה ג'וויריה בתו של הצחאבי אל-חארת' בן אבי דראר .

## ראו גם
* ח'דיג'ה
* עאישה
* חפסה בנת עומר

## קישורים חיצוניים

## הערות שוליים

קטגוריה:נשות מוחמד
תנועת ההתנגדות הלאומית

**תנועת ההתנגדות הלאומית** (ידועה גם בשם: **NRM**) היא המפלגה הפוליטית השלטת באוגנדה מאז 1986.

## היסטוריה
תנועת ההתנגדות הלאומית (NRM) הוקמה כתנועת שחרור שניהלה מלחמת גרילה באמצעות צבא ההתנגדות העממי, שהפיל את הממשלה בשנת 1986. על פי תנועת ההתנגדות הלאומית, היא החזירה לאוגנדה את היציבות הפוליטית, הביטחון, החוק והסדר, החוקתיות ושלטון החוק.

## מנהיגות
מנהיג המפלגה, יוורי מוסווני, היה מעורב במלחמה שהדיחה את הנשיא אידי אמין, וסיימה את שלטונו בשנת 1979, ובמרד שהביא לאחר מכן לסיומו של המשטר ברשות מילטון אובוטה בשנת 1985,

באמצע שנות ה-90 המאוחרות, מוסווני זכה לשבחים על ידי העולם המערבי.

נשיאותו נפגעה, במהלך מלחמת קונגו השנייה ועימותים אחרים באזור האגמים הגדולים. לאור המהלכים האחרונים של מסווני, אשר כללו ביטול הגבלת גיל לנשיאות לפני הבחירות ב-2006, צנזורה תקשורתית ורדיפת חברי הפרלמנט של האופוזיציה, עוררו דאגה מצד פרשנים מקומיים וזרים.

## ביצועי בחירות
עד למשאל העם באוגנדה (2005), אוגנדה ערכה בחירות ללא מפלגות. ל-NRM יש כיום רוב בפרלמנט באוגנדה. בבחירות לנשיאות ב -12 במרץ 2001 ניצח יוורי מוסווני עם 69.3% מהקולות.

ב־17 בנובמבר 2005 נבחר מוסווני ללא בחירות פנים מפלגתיות כמועמד לנשיאות לבחירות 2006 מטעם ה-NRM.

בבחירות הכלליות ב-23 בפברואר 2006 זכתה המפלגה ב-205 מתוך 289 מושבים. בבחירות לנשיאות באותו התאריך זכה מוסווני ב-59.3% מהקולות.

בבחירות הכלליות ב-2016 זכתה המפלגה ב-293 מתוך 426 מושבים, ומוסווני נבחר מחדש לנשיא עם 56.62% מהקולות.

## היסטוריית הבחירות
### בחירות לנשיאות

### בחירות לפרלמנט

## קישורים חיצוניים
* 
* חוקת הNRM

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אוגנדה: ארגוני מורדים
קטגוריה:אוגנדה: פוליטיקה
קרל אולינץ' פון טאון

**קרל אולינץ' פון טאון** (בגרמנית: **Karl O'Lynch von Town**; 22 ביוני 1869 – 31 בינואר 1942) היה צייר אימפרסיוניסטי אוסטרי-גרמני ממוצא אירי.

## ביוגרפיה
קרל אולינץ' פון טאון הגיע משושלת אירית ותיקה של לינץ' (המשפחה) בעיר גולוויי, שהתגוררה בטירת לינץ' והשתייכה לקהילת סנט ניקולס בגאלווי. ג'יימס או'לינץ טאון היה חבר בבית המלוכה האוסטרו-הונגרית בסוף המאה ה-17. התוספת פון טאון התקבלה באמצעות תואר אצולה. אחייניתו סידוניה (סידה) אולינץ טאון, הייתה נשואה להרמן שולץ (1859–1926), בעל נכס בסלובניה.

הוא עצמו היה נשוי פעמיים; בנישואין הראשונים עם אנטוניה אנה ארקנגר (1871–1913) בנישואים השניים עם מלווין הרמן.

משנת 1888 עד 1890 קרל אולינץ' למד באקדמיה לציור בגראץ, ואז למד באקדמיה לאמנות בווינה אצל זיגמונד ל'אלמנד (1840–1910) ובאקדמיה לאמנויות יפות במינכן אצל גבריאל פון האקל (1843–1926) וניקולאוס גיזיס (1842–1901).

בשנת 1904 הציג ציורי שמן בגראץ בתערוכה השנתית החמישית של התאחדות האמנים השטיריים. אף שמרכז חייו היה במינכן, הוא שלח באופן קבוע ציורים לתערוכות גם בווינה וגם בגראץ. הוא היה בהשפעת אמיל יעקב שינדלר (1842–1892) ובחוג האמנים שלו.

בשנת 1908 קיבל האמן את מדליית המדינה האוסטרית הגדולה. בשנת 1929 הוענקה לו מדליית הזהב של העיר גראץ.

הוא יצא לנסיעות לימוד רבות באיטליה, הולנד, בלגיה, דרום אנגליה, הים הצפוני והים הבלטי. כצייר נוף, הוא העדיף בעיקר את הים ואת אזורי החוף, נושא שריתק אותו במיוחד ושאותו הביע היטב בתמונות בציור ובאווירה.

במהלך שהותו במושבת האמנים דכאו, התעוררה אהבתו להרים הגבוהים, שהיו הנושא ההראשי בימיו המאוחרים יותר – הוא מצא את המוטיבים שלו בהרי האלפים הבוואריים העליונים, באלפים האוסטרים ובדולומיטים של דרום טירול. לצד אלפרד זוף (1852–1927) ואדוארד אמסדר (1856–1939), נחשב קרל אולינץ' פון טאון גם לאחד האמנים השטיריים החשובים ביותר של תחילת המאה. הסגנון של קרל אולינץ' מזכיר בחלקו את הסגנון של מקס ליברמן.

קרל אולינץ' פון טאון נקבר בקריפטה בבית העלמין המרכזי של גראץ.

## גלריה

קובץ:Carl O’Lynch of Town - Blick in die Bucht von Monaco.jpg
קובץ:O'Lynch-Lacemakers.jpg
קובץ:O'Lynch-Winter.jpg
קובץ:O'Lynch-Laundry.jpg
קובץ:O'Lynch-Spring.jpg
קובץ:Carl O’Lynch of Town Wäscherinnen am Kanal.jpg
קובץ:O'Lynch-Grotto.jpg
קובץ:O'Lynch-Market.jpg


## קישורים חיצוניים

## הערות שוליים

קטגוריה:ציירים אוסטרים
קטגוריה:אוסטרים שנולדו ב-1869
קטגוריה:גרמנים שנולדו ב-1869
קטגוריה:נפטרים ב-1942
NTLM

**NTLM** (ראשי תיבות של **New Technology LAN Manager**) הוא פרוטוקול אימות. בעבר היה הפרוטוקול ברירת מחדל לשימוש במערכות ההפעלה Windows הישנות. פרוטוקול זה מספק אימות, שלמות המידע וסודיותו. NTLM עדיין נמצא בשימוש כיום, במקרים שהשימוש בפרוטוקול Kerberos כשל (אך ניתן לבטל את האפשרות הזאת).

## אופן הפעולה
ברשתות מחשבים מבוססות Microsoft Windows, NTLM (NT LAN Manager) הוא פרוטוקול אימות מסוג "אתגר-מענה". כאשר משתמש בדומיין מסוים מבצע תהליך אימות למכונת דומיין מרוחקת בשימוש בפרוטוקול NTLM, השרת שולח למשתמש "אתגר" באמצעות בקשת NTLM_CHALLENGE. המשתמש צריך להצפין את האתגר באמצעות hash קריפטוגרפי של סיסמתו (שנקרא NT hash), ולשלוח אותו אל השרת באמצעות הודעת NTLM_AUTHENTICATE. מכיוון שהשרת לא מאחסן בתוכו את סיסמאות המשתמשים, הוא צריך לאמת את שם המשתמש והסיסמה באמצעות Domain Controller. פעולה זאת נעשית באמצעות שליחת בקשת NETLOGON אל ה-Domain Controller באמצעות ערוץ מאובטח. הודעה זאת כוללת חלקים של בקשת ה-NTLM_AUTHENTICATE שנשלחה את השרת. ה-Domain Controller מאמת את האתגר והמענה של ה-NTLM, ושולח הודעה שמראה האם ניסיון האימות הצליח או נכשל.

בנוסף, ה-Domain Controller מצרף מפתח Session שבו התקשורת תוצפן/תיחתם, אם יש צורך בהצפנת/חתימת ה-Session. מכיוון שמפתח ה-Session מחושב על בסיס הסיסמה של החשבון המאומת, הלקוח מחשב אותה באופן עצמאי. על מנת למנוע מחשבונות לקבל מפתחות Session שאינם מיועדים אליהם, יש לבצע תהליכי אימות על ה-Domain Controllers.

ב-NTLM הסיסמה לא עוברת ברשת, היא נשמרת מקומית כ-HASH. הפרוטוקול מחליף את LM (LANMANAGER). פונקציית הגיבוב שמשתמשים בה בדרך כלל נקראת NTHASH. ב-NTLMV2 יש "המלחה" (Salting - הוספת מספר תווים רנדומלי לפני/אחרי/באמצע הקלט שקיבלת) של ה-Hash של הסיסמה על מנת שיהיה יותר קשה לפענח את ההצפנה. אך גם NTLM בגרסה השנייה יחסית פריצה.

## תהליך
פרוטוקול זה פועל בשיטת Challenge-Response (אתגר-מענה), להלן התהליך:

# משתמש רוצה להתחבר ומכניס מספר פרטים: שם דומיין, שם משתמש וסיסמה.
# השם נשלח את שרת ה-DC (Domain Controller).
# השרת שולח "אתגר" - מספר רנדומלי של 16 בתים (bytes).
# הלקוח מצפין את ה"אתגר" - באמצעות מחרוזת שהיא הסיסמה של הלקוח. הלקוח מצפין על ידי פונקציית גיבוב (MD5/MD4). תוצר שלב זה נקרא "תגובה".
# ה"תגובה" נשלחת לשרת ב-NTLMV2 (הגרסה השנייה והטובה יותר של NTLM), לפני הגיבוב מתווסף גם "אתגר" של הלקוח (הנקרא גם Nonce).
# השרת לוקח שלושה פרטים: שם המשתמש, אתגר שנשלח ללקוח ותגובה שהתקבלה מהלקוח.
# השרת בונה לעצמו את התגובה - השרת מבצע בדיוק את אותו הדבר ולבנות לעצמו את התגובה. לאחר מכן מתבצעת השוואה בין התגובה של הלקוח לבין התגובה של השרת.
#אם זהה - ההתחברות הסתיימה בהצלחה.

## חולשות
ברגע שמציפים את השרת בבקשות - השרת עלול לחזור על אותו "אתגר" וכך ניתן לעקוב אחרי הפקטות (באמצעות הסנפה) ולשלוח את ה"תגובה" הנכונה (וכך להתחבר ל-Domain כמשתמש לגיטימי).

אם תוקף יאזין הרבה זמן הוא ימצא שהשרת יכול לשלוח בטעות את אותו "אתגר" פעמיים וכך התוקף יכול לעלות על התגובה.

להתגברות על הנושא פותחה שיטת EPA.

## הערות שוליים

קטגוריה:פרוטוקולי תקשורת
סיטרואן סוג A

**סיטרואן סוג A** (בצרפתית: **Citroën Type A**, קרוי גם: **Citroën 10HP Type A**) היא מכונית קטנה בסגנון גוף "Torpedo (car)" , אשר יוצרה במספר צורות גוף שונות, מתוצרת יצרנית הרכב הצרפתית **[[סיטרואן]]** אשר יוצרו בין השנים 1919–1921.

## תצורות
* "Torpedo" סלון, 4 דלתות.
* "Torpedo Sport".
* "Intérieure" (saloon/sedan)".
* "Conduite".
* Coupé De Ville" ("Town car")".
* לנדולט.
* טנדר.

## ממאפייני "סיטרואן סוג A"
* יוצרו 24,093 יחידות. בשנת הייצור הראשונה שלה עלה "סיטרואן סוג A" הסטנדרטי 7,950 פרנק. שנה לאחר מכן הועלה מחיר המכירה ל-12,500 פרנק ליחידה. לאחר התחלה מהוססת מעט בשנת 1919, המכירות המריאו בשנת 1920, במהלכן יצאו מהמפעל יותר מ-20,000 מכוניות בשנה אחת עם קצב ייצור של 100 כלי רכב ביום, הפכה סיטרואן ליצרנית הייצור ההמוני הראשונה באירופה.
* מנוע קדמי: 1.3 ליטר, 1.4 ליטר.
* מנוע בנזין, מנוע קירור מים.
* סוג הנעה: הנעה אחורית.
* מתלים: מתלה קדמי: סרן קשיח, רבע קפיץ עלה אליפטי לכל צד, מתלה אחורי: סרן קשיח, שני קפיצי רבעי עלים חופפים בכל צד.
* בלמים: הבלימה נשלטה על הגלגלים האחוריים רק על ידי ידית יד עם בלם הילוכים המופעל על ידי דוושת הרגל.
* שלדה: מסגרת נפרדת עם סמלי פלדה וחתיכות פלדה, גוף עץ. השלדה יוצרה בשני אורכים. השלדה הארוכה הייתה זמינה כטורפדו (ארבעה מושבים תיור), טורפדו ספורט, Conduite Intérieure, קופה דה ויל ומשאית קלה (טנדר). השלדה הקצרה עם טורפדו (3 מושבים), Conduite Intérieure, קופה דה ויל ומסחרית. שלדות בסיס הגלגלים הקצרות יותר של 2,550 מ"מ היו זמינות רק לפי דרישה עד תחילת 1920, ואחריה הוסרה האופציה על מנת למקסם את הסטנדרטיזציה ולהפיק את יתרונות העלות והיעילות הנובעים מכך.

## גלריה

קובץ:Citroen1921typeA.jpg| "סיטרואן סוג A", שנת 1921
קובץ:Citroen Type A, GIMS 2019, Le Grand-Saconnex (GIMS0691).jpg | "סיטרואן סוג A"
קובץ:Citroen A 8 CV Torpedo 1919.jpg | "סיטרואן סוג A" דגם "8 CV Torpedo", שנת 1919
קובץ:Citroen A 8 CV Torpedo 1919 2.jpg | "סיטרואן סוג A" דגם "8 CV Torpedo", שנת 1919
קובץ:2007-07-15 Heckansicht eines Citroën Typ A IMG 3300.jpg| "סיטרואן סוג A"
קובץ:Citroën Type A, 1919 (1).jpg | "סיטרואן סוג A", שנת 1919
קובץ:Citroën Type A, 1919 (3).jpg | "סיטרואן סוג A", שנת 1919
קובץ:Citroën Type A, 1919 (4).jpg | "סיטרואן סוג A", שנת 1919
קובץ:Villemanoche-FR-89-Rassemblement 2018 des véhicules anciens-la Torpédo-04.jpg | "סיטרואן סוג A" - מבט לתא הנהג ולוח מחוונים


קובץ:Chaine Citroen typea.jpg | שלדות "סיטרואן סוג A" על קוו הייצור
קובץ:Publicité Citroën de 1919, pour la 10HP type A de série.jpg  | פרסומת היצרן דגמי "סיטרואן סוג A", שנת 1919, כולל דגמי לנדולט וטנדר (משאית קלה)
קובץ:Pub Citroen typea.jpg | פרסומת היצרן דגם "סיטרואן סוג A", שנת 1918


## ראו גם
* סיטרואן
* סיטרואן סוג B10
* סיטרואן סוג B12
* סיטרואן B14
* סיטרואן סוג B15

## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות ספורט
קטגוריה:מכוניות קבריולה
קטגוריה:מכוניות לנדולט
קטגוריה:טנדרים
קטגוריה:דגמי מכוניות שהושקו ב-1919
קטגוריה:מכוניות צרפתיות
A
יוזף אוברבאואר

**יוזף סבסטיאן אוברבאואר** (באנגלית: **Joseph Sebastian Oberbauer**; אוקטובר 1853 – 1926) היה צייר ומהנדס אוסטרי ובולגרי.

## ביוגרפיה ועבודה
אוברבאואר נולד בסנקט ליאונרד שבחבל האלפים של טירול שבאימפריה האוסטרית. הוא למד בבית ספר יסודי בעיר הולדתו וסיים את התיכון באינסברוק. לאחר שהפגין כישרון אמנותי בשנות ילדותו, רצונו של אוברבאואר היה להירשם לאקדמיה לאמנויות יפות בבירה הקיסרית וינה. עם זאת, אביו התעקש שילמד הנדסה. שלוש שנים בהשכלתו של אוברבאואר היו באוניברסיטת גראץ, אז אביו נפטר והוא עזב את הלימודים.

מתוך צורך כלכלי, אוברבאואר הציע לעירייה המקומית כמה מציורי צבעי המים שלו המתארים את חלק העיר העתיקה של גראץ. עבודתו של אוברבאואר נקנתה על ידי העירייה, מה שעודד אותו ללמוד באקדמיה לאמנויות יפות בווינה. עם זאת, הוא שוב נאלץ לנשור לאחר שנתיים בגלל קשיים כלכליים. הוא בילה זמן מה כמורה וניסה ללא הצלחה להמשיך בלימודיו.

בשנת 1889 הגיע אוברבאואר לסופיה, בירת נסיכות בולגריה, שם הצטרף כעובד לעירייה. אוברבאואר לקח חלק פעיל ביצירת המפה הקדסטרלית הראשונה של סופיה. לאחר מכן עבד זמן קצר במשרד בניית הרכבות בבולגריה, אם כי חזר לעבודה עירונית עקב פיטורים. אוברבאואר נשאר בעיריית סופיה למשך שארית חייו.

מלבד היותו פקיד בעירייה, אוברבאואר עסק באופן פעיל באמנות בבולגריה. כשהוא התרשם מהאווירה של סופיה, הוא השאיר אחריו ציורים רבים של חבלי בולגריה שזה עתה שוחררו, עם מאפייניהם המזרחיים, ארכיטקטורה עתיקה וחורבות קדומים. עבודותיו של אוברבאור הן תיאורים מדויקים של הופעתה של בולגריה (ובמיוחד סופיה) בתקופה שלאחר האימפריה העות'מאנית המוקדמת, ומתעדת את המאפיינים האופייניים לתקופה ולמיקום.

ציוריו של אוברבאואר מתארים את הכנסיות, המנזרים, המסגדים, הפונדקים, השווקים והרחובות של בולגריה בסוף המאה ה -19. 70 מיצירותיו של אוברבאואר המתארות את הנוף האורבני של סופיה הן חלק מהאוסף של מוזיאון סופיה, שהוצג בבניין המרחצאות הציבורי של סופיה.

רחוב קטן בלוזנט, סופיה נקרא לכבודו רחוב יוזף אוברבאואר. אחת המלגות המלאות של המכללה האמריקאית לסופיה נושאת גם את שמו.

## גלריה

File:Joseph Oberbauer Krasta.jpg

File:Kadin.most.1908.jpg

File:Kyustendil 034 1908.jpg

File:Shahbeddinimaret.png

File:Sofia-oberbauer.png


## קישורים חיצוניים

## הערות שוליים

קטגוריה:ציירים אוסטרים
קטגוריה:ציירים בולגרים
קטגוריה:ילידי 1853
קטגוריה:נפטרים ב-1926
קטגוריה:אוסטרים שנפטרו ב-1926
קטגוריה:בולגרים שנפטרו ב-1926
EPA (טכניקת הגנה)

**EPA** היא טכניקת הגנה שהמציאה מיקרוסופט, על מנת לחסום מתקפות NTLM Relay. NTLM Relay הוא מנגנון שמבטיח שכל החבילות (packets) המועברות באמצעות תשדורת ה-TLS, נשלחות על ידי צד שיודע את סוד הלקוח (במקרה של NTLM מדובר ב-NT hash). הגנה זאת מתבצעת באמצעות כבילה (binding) של תהליך האימות של Windows יחד עם ה-Session של ה-TLS, על ידי דרישה מהלקוח לחתום על נגזרת מהתעודה של השרת תוך שימוש באבטחת GSSAPI. ב-NTLM, זה נעשה באמצעות הוספת צמד AV בשם Channel Bindings בהודעת ה-NTLM_AUTHENTICATE. מכיוון שכל מבנה צמדי ה-AV נחתם באמצעות ה-NTProofStr, התוקף אינו מסוגל לשנות אותו מבלי לדעת את ה-NT hash של המשתמש.

## הערות שוליים

קטגוריה:אבטחת מידע
סקס יבש

[שמאל|ממוזער|250px|פעילות מינית יבשה. הבחורה מתחככת על ה[פין של הגבר דרך המכנסיים בעת ריקוד חיק.]]
**סקס יבש** (באנגלית: **dry sex** או **dry humping**) הוא סוג של יחסי מין ללא חדירה וללא חילופי נוזלים  בין המשתתפים. בפעילות מינית יבשה נוהגים בני הזוג לחכך את אברי המין שלהם, דרך הבגדים, על הגוף או על אברי המין של בן הזוג. פעילות זו לרוב נעשית בלבוש מלא או חלקי, ונהוגה לרוב אצל בני נוער לפני המעבר ליחסי מין מלאים. פעילות מינית יבשה יכולה להוביל לאורגזמה, והיא אינה כרוכה בסיכון של היריון בלתי רצוי או הדבקה במחלות מין.

פעילות מינית יבשה לרוב נעשה בבגדים רכים ודקים כגון טרנינג, טייץ או לבוש תחתון. בדומה להתמזמזות ומשחק מקדים הוא כולל נשיקות, ליטופים ומגע באיברים האינטימיים. חיכוך אברי המין נעשה כאשר לפחות אחד מהמשתתפים לובש בגדים, ואין מגע של איבר מין בעור חשוף. ניתן בפעילות מינית יבשה לחקות תנוחות מין המדמות יחסי מין מלאים כגון חיכוך אברי מין בתנוחה המיסיונרית, או לדמות פעולות מיניות אחרות, כגון אוננות בה הגבר מעסה האיבר הנשי מעל הלבוש או הנדג'וב בה האישה אוחזת את הפין דרך הבגדים.

פעילות של פעילות מינית יבשה לרוב נהוגה אצל בני נוער שעוד לא התחילו לקיים יחסי מין מלאים או בזמן ריקוד חיק.

## ההבדל בין סקס לפעילות מינית יבשה
כדי להיכנס להריון באמצעות יחסי מין עם חדירה הגבר צריך לפלוט את הזרע עמוק בתוך הנרתיק של האישה. מאחר שבפעילות מינית יבשה, במקרה של פליטה, הזרע נשאר לרוב בתוך התחתונים אין חשש להריון לא רצוי. הימנעות מחילופי נוזלים בין המשתתפים מונעת הדבקה במחלות מין. מגע של זרע בעור חשוף עלול להעביר מחלות מין כגון איידס אם ישנם בעור חתכים אך הסיכויים לכך קטנים מאוד. מין אוראלי ומין אנאלי אינם נחשבים כפעילות מינית יבשה אף על פי שאינם כוללים חדירה לנרתיק משום שיש חילופי נוזלים שעלולים להעביר מחלות מין. בדומה לזרע גם הנוזלים של הנרתיק עלולים לשאת מחלות מין ולכן החדרת אצבעות אינה נהוגה בפעילות מינית יבשה. במקרים נדירים כאשר היה מגע קודם של היד עם זרע החדרת האצבע עלולה להוביל את הזרע לעומק הנרתיק ולגרום להיריון.

יש המכנים בטעות כל יחסי מין ללא חדירה כפעילות מינית יבשה גם אם יש חילופי נוזלים כגון מגע ישיר של הזרע בעור, אך פעילות זו איננה נותנת הגנה מוחלטת כנגד מחלות מין. היא מתבצעת לרוב בין מבוגרים אשר אינם רוצים או יכולים לקיים יחסי מין עם חדירה.

## השלכות בריאותיות
* הבעיה הנפוצה ביותר היא שפשפת שנגרמת מחיכוך העור בבגדים העשויים מבד גס או מעור.
* גם במקרה שאין חילופי נוזלים, מחלות מסוימות כגון הרפס, פפילומה, מולוסקום קונטגיוזום ועגבת מסוגלת לעבור במגע ישיר של עור בעור.

## קישורים חיצוניים
* What Is Dry Humping?, באתר WebMD
* You Can Have An Orgasm With Your Clothes On, באתר refinery29

## הערות שוליים

קטגוריה:תנוחות מין
קטגוריה:אקטים מיניים
חיה לורברבאום-גלסקי

**חיה לורברבאום-גלסקי** היא פרופסור לביוכימיה של התא במחלקה לביוכימיה וביולוגיה מולקולרית, המכון למחקר רפואי ישראל-קנדה (אימריק), הפקולטה לרפואה, האוניברסיטה העברית. עד שנת 2020 שימשה כראש המכון למחקר רפואי ישראל-קנדה (אימריק). בנוסף עמדה לורברבאום-גלסקי לאורך השנים בראש ועדות מרכזיות בפקולטה לרפואה, והייתה חברה בוועדות מרכזיות באוניברסיטה. לורברבאום-גלסקי חברה גם בוועדה האקדמית של המרכז לאוטיזם של האוניברסיטה.

נכון לשנת 2021 מכהנת לורברבאום-גלסקי כיועצת נשיא האוניברסיטה העברית להוגנות מגדרית.

תחומי המחקר של לורברבאום-גלסקי כוללים הרג בררני של תאים "חולים" באמצעות חלבונים כימריים; פיתוח מולקולות לתרפיה מכוונת לטיפול במצבי כשל של המערכת החיסונית (סרטן, מחלות אוטואימוניות, אלרגיה); שימוש בחלבונים פרו-אפופטוטיים כמרכיבי הרג חדשניים בחלבונים כימריים ותרפיה אנזימטית על ידי חלבונים כימריים מכוונים כטיפול אפשרי במחלות חסר מטבוליות.

## קורות חיים
חיה לורברבאום-גלסקי נולדה בפולין ועלתה ארצה בגיל שנה וחצי. היא גדלה בבת-ים, ושירתה בצבא כקצינת קישור.

את לימודים האקדמיים עשתה באוניברסיטה העברית; תואר ראשון בביולוגיה ואז מסלול ישיר לדוקטורט במכון למדעי החיים, הפקולטה למדעי החיים ולמתמטיקה. נושא עבודת הדוקטורט שלה שהוגשה בשנת 1986 היה מטבוליזם של RNA בשליית אשה. פוסט-דוקטורט עשתה במכונים הלאומיים לבריאות במרילנד, ארצות הברית. אחר כך נקלטה כחוקרת ומרצה בפקולטה לרפואה באוניברסיטה העברית.

בשנת 2012 זכתה בפרס קיי לחדשנות של הרשות למחקר ופיתוח באוניברסיטה העברית על פיתוח טיפול במחלות מטבוליות מיטוכונדריאליות באמצעות תחליף חלבון, מוכוון למיקומו התוך-תאי הטבעי.

ביוזמתה של חיה לורברבאום-גלסקי קיימה האוניברסיטה בחורף 2021 כנס ראשון לציון יום הנשים הבינלאומי במדע, לדיון בסוגיות ייחודיות להתמודדות של נשים בעולם האינטנסיבי של האקדמיה והמחקר. השוויון המגדרי הוצב כיעד מרכזי באוניברסיטה, הן מטעמים של צדק והוגנות והן מטעמים של קידום המצוינות האקדמית.

## חיים אישיים
לורברבאום-גלסקי נשואה, אמא לבת ובן.

## קישורים חיצוניים

* 

## הערות שוליים

קטגוריה:סגל האוניברסיטה העברית בירושלים: ביוכימיה
קטגוריה:ביוכימאיות ישראליות
קטגוריה:ביוכימאים ישראלים
קטגוריה:ביולוגיות מולקולריות ישראליות
קטגוריה:ביולוגים מולקולרים ישראלים
קטגוריה:ישראליות ילידות פולין
קטגוריה:ישראלים ילידי פולין
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
הזמן שנותר

**הזמן שנותר: כרוניקה של נוכח נפקד** (באנגלית: **The Time That Remains**) הוא סרט אוטוביוגרפי-למחצה משנת 2009, שכתב וביים הבמאי הפלסטיני אליה סולימאן.

## ניתוח
בדומה לסרטיו הקודמים, בסרט זה סולימאן שב לגלם את בן דמותו השתקן, ES (ראשי התיבות אליה סולימאן). גם הסרט הזה בנוי ממספר אפיזודות, אך ביחס לקודמיו הוא יותר אוטוביוגרפי ועלילתו יותר קוהרנטית.

הסרט נפתח באפיזודה קצרה בה ES נוחת בנתב"ג ונקלע לנסיעה משונה עם נהג מונית ישראלי (מנשה נוי).

לאחר מכן יש חזרה עבר, ומתוארת נצרת ומאבקו של פואד, אביו של ES בזמן ה"נאכבה", כפי שהוא מצטייר בעיניו באופן אומנתי, כמעין גיבור פעולה הוליוודי ובשפה הסוריאליסטית הייחודית של סולימאן. (על אף המאפיינים הביוגרפים, אין בו יומרה לספק תיאור היסטורי עובדתי-אובייקטיבי של המציאות, ושל כיבוש נצרת ב"מבצע דקל").

בהמשך, מוצגים זיכרונות מתקופת ילדותו ובגרותו של ES עם הוריו; ולאחר מכן, חזרה להווה הסרט, ES המבוגר שחוזר לבית אמו החולה, לאחר מות אביו.

## תחרויות ופרסים
הסרט השתתף בפסטיבל קאן 2009, והתמודד בקטגוריית הבחירה הרשמית. הסרט הוקרן גם בפסטיבל הסרטים הבינלאומי בטורונטו 2009. בנובמבר 2009 זכה הסרט בפרס הגדול של חבר השופטים (עם אודות אלי ) בטקס פרסי המסך של אסיה פסיפיק. הסרט זכה בפרס המבקרים של איגוד מבקרי הקולנוע הארגנטינאי בפסטיבל הסרטים הבינלאומי מאר דל פלאטה.

## שחקנים
* אליה סולימאן – ES
* סאלח בכרי – פואד, אביו של ES
* מאיסה עבד אלהאדי – אישה במונית בגדה המערבית
* זידאן עוואד – התלמיד
* מנשה נוי – נהג מונית
* יניב ביטון – חייל ההגנה
* נתן רביץ – קצין ההגנה
* עלי סלימאן – חליל, החבר של אליזה
* מירה עווד – אישה שנורת בכיכר
* דוריד לידאווי – חייל בעוצר
* דרור זיו ־ חייל בדייג
* ליאור שמש ־ שוטר
* טארק קובטי – שכן
* זיאד בכרי – חבר של ES
* ג'ונה סולימאן – אישה עם עגלת תינוק
* איזבל רמדאן – אולגה
* יסמין חאג' – נדיה
* ליילה מועמר – תוראיה

## קישורים חיצוניים

;ביקורות:
* יאיר רוה, "הזמן שנותר", הביקורת, 6 בפברואר 2010
* 
* 
* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטים המבוססים על סיפור אמיתי
קטגוריה:סרטים על הסכסוך הישראלי-פלסטיני
קטגוריה:סרטי 2009
קטגוריה:קולנוע פלסטיני
2019 בזמביה

אירועים בשנת **[[2019]] ב[[זמביה]]**.

## בעלי תפקידים
* **[[נשיא זמביה|נשיא]]:** אדגר לונגו.
* **סגן נשיא:** אינונגה ווינה.
* **שופטת ראשית:** איירין ממבילימה.

## אנשים שנפטרו
[שמאל|ממוזער|133x133 פיקסלים|ברנדה מונטמבה בשנת [2018]]
* 21 בינואר – לופנדו מוואפה, פוליטיקאי, היה סגן נשיא זמביה 2004–2006 (נולד ב-1950). 
* 19 במרץ – ברנדה  מונטמבה, דיפלומטית (נולדה ב-1970). 

## קישורים חיצוניים

## הערות שוליים

זמביה
2019
זמביה